অমূল‍্যচরণ উকিল

অমূল‍্যচরণ উকিল ( ১৪ নভেম্বর ১৮৮৮ – ২৩ ফেব্রুয়ারি ১৯৭০) ছিলেন একজন লব্ধপ্রতিষ্ঠ চিকিৎসক ও গবেষক। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪১,  জনকল্যাণমূলক কাজের জন্য ব্রিটিশ সরকার ১৯৪২ খ্রিস্টাব্দে বেসামরিক সম্মান “কাইজার-ই-হিন্দ” (আক্ষরিক অর্থ ‘ভারতের সম্রাট’ বা ‘ভারতের সিজার’ ) স্বর্ণপদক লাভ করেন। তিনি ভারতীয় জাতীয় বিজ্ঞান একাডেমির নির্বাচিত ফেলো ছিলেন।

জন্ম ও শিক্ষা জীবন
অমূল‍্যচরণ উকিলের জন্ম ১৮৮৮ খ্রিস্টাব্দের ১৪ নভেম্বর  ব্রিটিশ ভারতের অধুনা  বাংলাদেশের তৎকালীন যশোর জেলার বনগ্রামে। পিতা নিবারণচন্দ্র উকিলও ছিলেন একজন চিকিৎসক। গ্রামের স্কুলেই অমূল‍্যচরণের বিদ‍্যালয়ের পাঠ শুরু হয়। ১৯০৬ খ্রিস্টাব্দে তিনি কৃষ্ণনগর কলেজিয়েট স্কুল থেকে  কলকাতা বিশ্ববিদ্যালয়ের এন্ট্রান্স পরীক্ষায় প্রথম শ্রেণীতে উত্তীর্ণ হন এবং ১৯০৮ খ্রিস্টাব্দে ওই স্কুল হতে এফ এ পাশ করেন। ১৯১৪ খ্রিস্টাব্দে তিনি কলকাতা মেডিকেল কলেজ হতে চিকিৎসা শাস্ত্রে এমবি ডিগ্রি লাভ করেন।  খুলনার দৌলতপুর কলেজে উদ্ভিদবিদ‍্যর অধ‍্যাপক হিসাবে কাজ করার সময় সশস্ত্র বিপ্লব আন্দোলনের সঙ্গে বিশেষভাবে জডিয়ে পড়েন । ১৯১৭ খ্রিস্টাব্দে বিশ্বযুদ্ধে ডাক্তার হিসাবে যোগ দিয়ে মিরাটে চলে গেলেও কলকাতার আর্মেনিয়ান স্ট্রিটের ডাকাতি মামলায় তাঁকে অভিযুক্ত করে সলিটারি জেলে বন্দি রাখা হয়। এর পরে অনেকদিন বাঁকুড়া ও বনগ্রামে অন্তরীন ও নজরবন্দি থাকেন।  ১৯২১ খ্রিস্টাব্দে কলকাতার ন‍্যাশনাল মেডিক্যাল ইনস্টিটিউটে রোগজীবানুবিদ‍্যার অধ‍্যপনাকালে বিশেষজ্ঞতা অর্জনে ইউরোপ যান। প‍্যারিসের প্রখ‍্যাত রোগজীবাণুবিজ্ঞান বিশেষজ্ঞ অধ্যাপক অ‍্যালবার্ট ক‍্যানমেটের অধীনে পাস্তুর ইন্সটিটিউটে দেড় বছরের গবেষণায় নিযুক্ত থাকেন এবং তার গবেষণালব্ধ আবিষ্কার “উকিল ব‍্যাসিলি” নামে চিহ্নিত হয়। ১৯২৯ খ্রিস্টাব্দে তিনি ‘ঘোষ ট্রাভেলিং ফেলোশিপ’ লাভ করে পুনরায় প‍্যারিস ও বার্লিনে যান এবং  যক্ষ্মারোগ বিশেষজ্ঞ হিসেবে প্রতিষ্ঠিত হন । 

কর্মজীবন
এমবি পাশের পরই খুলনার দৌলতপুর কলেজে উদ্ভিদবিদ‍্যর অধ‍্যাপক কর্মজীবন শুরু করেন। কিন্তু সশস্ত্র বিপ্লব আন্দোলনে যুক্ত হয়ে পুলিশের ঝামেলা এড়াতে ইন্ডিয়ান মেডিক্যাল সার্ভিসে যোগ দিয়ে মিরাটে চিকিৎসক হিসাবে যোগ দেন। কিন্তু এক বছর আট মাস কারারুদ্ধ থাকার পর ১৯২১ খ্রিস্টাব্দে ডা.সুন্দরীমোহন দাসের সঙ্গে জাতীয় আয়ুর্বিজ্ঞান বিদ্যালয় (পরে যা ন্যাশনাল মেডিক্যাল ইনস্টিটিউট নামে পরিচিত হয়) পড়ে তোলেন। ওখানেই তিনি জীবানুবিদ্যার অধ‍্যাপক এবং ইনস্টিটিউটের সঙ্গে যুক্ত চিত্তরঞ্জন হাসপাতালে পরিদর্শক চিকিৎসক হিসাবে দশ বছর কাজ করেন।  ১৯৩১ খ্রিস্টাব্দে তিনি কলকাতা মেডিকেল কলেজে চেস্ট ডিপার্টমেন্টের গোড়াপত্তন করেন। ১৯৪৭ খ্রিস্টাব্দে স্বাধীনতালাভের পর তিনি কলকাতা মেডিক্যাল কলেজ ও হাসপাতালের প্রথম ভারতীয় প্রিন্সিপাল ও সুপারিনটেন্ডেন্ট নিযুক্ত হন। অধ্যক্ষ থাকাকালীন ১৯৪৮ খ্রিস্টাব্দে বহু বিশ্ববিদ্যালয় ও হাসপাতালের আমন্ত্রণে মার্কিন যুক্তরাষ্ট্রে যান এবং বক্তৃতা দেন। দেশে ফিরে তিনি কর্তৃপক্ষের সাথে মতভেদের কারণে অধ্যক্ষের পদ স্বেচ্ছায় ত্যাগ করেন, কিন্তু ১৯৬৩ খ্রিস্টাব্দ পর্যন্ত মেডিক্যাল কলেজের চেস্ট ডিপার্টমেন্টের ঊর্ধ্বতন পরামর্শক চিকিৎসক হিসাবে নিয়োজিত ছিলেন। ১৯৪৯ খ্রিস্টাব্দ হতে পূর্ণ সময়ের ব্যক্তিগত চিকিৎসা পরিষেবায় যুক্ত থেকে ভারতের শীর্ষস্থানীয় বহু বৈজ্ঞানিক সংস্থাগুলির নির্বাহী পরিষদের সদস্য- পরামর্শক হন। যেমন- 
বেঙ্গল টিউবারকুলোসিস অ্যাসোসিয়েশনের সভ্য ও ফেলো হন
টিউবারকুলোসিস অ্যাসোসিয়েশন অফ ইন্ডিয়ার সদস্য 
১৯৫৫ খ্রিস্টাব্দে ইন্ডিয়ান মেডিক্যাল অ্যাসোসিয়েশনের সর্বভারতীয় সভাপতি হন এবং  বিশ্ব স্বাস্থ্য সংস্থার আমন্ত্রণে দু-বার ইউরোপ যান;
১৯৫৫ খ্রিস্টাব্দে ন্যাশনাল ইনস্টিটিউট অব সায়েন্স অফ ইন্ডিয়ার সভাপতি;
কলকাতা বিশ্ববিদ্যালয়ের সেনেটের সদস্য; 
কলকাতার এশিয়াটিক সোসাইটির সদস্য এবং পরে সভাপতি
কলকাতার শেরিফ

পুরস্কার ও সম্মাননা
১৯৩৫ খ্রিস্টাব্দে গবেষণার জন্য Coates Medal লাভ করেন;
১৯৪২ খ্রিস্টাব্দে জনকল্যাণমূলক কাজের জন্য ব্রিটিশ সরকারের বেসামরিক সম্মান "কাইজার-ই-হিন্দ" স্বর্ণপদক লাভ করেন;
১৯৪৮ খ্রিস্টাব্দে মার্কিন কলেজ অফ বেস্ট ফিজিশিয়ানস তাঁকে 
১৯৬৬ খ্রিস্টাব্দে যক্ষ্মারোগ চিকিৎসা ও গবেষণার ক্ষেত্রে কৃতিত্বের জন্য তিনিই প্রথম রাষ্ট্রপতি পদক লাভ করেন।

ব্যক্তিগত জীবন ও জীবনাবসান
অধ্যাপক অমূল‍্যচরণ উকিল শোভনা দেবীকে বিবাহ করেন। তাদের দুই পুত্র ও দুই কন্যা। ১৯৭৭ খ্রিস্টাব্দে দ্বিতীয় পুত্রের আকস্মিক মৃত্যু হন। অধ্যাপক উকিলের স্বাস্থ্য ১৯৬৩ খ্রিস্টাব্দে ভেঙ্গে যায় এবং শেষের দুই বছর প্রকৃতপক্ষে শয্যাসায়ী ছিলেন। ১৯৭০ খ্রিস্টাব্দের ২৩ ফেব্রুয়ারি ৮২ বৎসর বয়সে কলকাতায় প্রয়াত হন।

তথ্যসূত্র 

বিষয়শ্রেণী:১৮৮৮-এ জন্ম
বিষয়শ্রেণী:১৯৭০-এ মৃত্যু
বিষয়শ্রেণী:যশোর জেলার ব্যক্তি
বিষয়শ্রেণী:বাঙালি চিকিৎসক
বিষয়শ্রেণী:ভারতীয় চিকিৎসক
বিষয়শ্রেণী:মেডিকেল কলেজ ও হাসপাতাল, কলকাতার প্রাক্তন শিক্ষার্থী